TUČA U BIH: Dvojica ubodena nožem, trećem u tuči povrijeđena šaka - Portal 072info\nTUČA U BIH: Dvojica ubodena nožem, trećem u tuči povrijeđena šaka\nTrojica muškaraca povrijeđena su u tuči u Bratuncu od kojih su dvojica zadobila ubodne rane nožem, a treći ima povredu šake.\nKako nezvanično saznaju “Nezavisne novine”, u sukobu su učestvovali Radivoje S. , Milan B. koji su zadobili povrede nožem kao i Dušan G. koji ima povredu ruke.\nNakon nekoliko časova, odnosno oko 00,40 časova, Policijskoj stanici Bratunac je prijavljeno da su se radi ukazivanja ljekarske pomoći i u Domu zdravlja u Srebrenici javila druga dvojica aktera sukoba.\nKako je saopšteno iz Policijske uprave Zvornik, Policijski službenici PS Bratunac su postupili po navodima prijave te izašli na lice mjesta i izvršili uviđaj, kao i preduzeli sve druge zakonski predviđene mjere i radnje na rasvjetljavanju prijavljenog događaja.\n“Policijski službenici su juče uhapsili R.S. iz mjesta Skelani, opština Srebrenica, po raspisu o traganju Policijske stanice Bratunac, a zbog osnova sumnje da je počinilo krivična djela izazivanje opšte opasnosti i tjelesna povreda”, navodi se u saopštenju policije.\nKako dodaju o svemu je obaviješten dežurni tužilac Okružnog javnog tužilaštva Bijeljina, koji je naložio preduzimanje svih mjera i radnji, a nakon toga i dostavljanje Izvještaja o počinjenim krivičnim djelima.\nPrethodni članakStravičan sudar autobusa i automobila u BiH, poginula jedna osoba\nSljedeći članakOKOM KAMERE: Muharem kupuje bijeli luk zbog uroka


Faktor | Može li Marinović ponovo nadmudriti Musemića, je li vrijeme za prvu proljetnu pobjedu Željezničara?\n07.05.2021. / 07:46\nPremijer liga Bosne i Hercegovine u fudbalu ulazi u sami finiš, a do kraja sezone preostala su još četiri kola.\nPrva od posljednje četiri runde domaćeg šampionata počinje danas s dva jako zanimljiva susreta. Od 16 sati sastaju se Tuzla City i Sarajevo, dok meč Željezničar - Široki Brijeg počinje četiri sata kasnije.\nBordo tim gostovanje u Tuzli dočekuje kao lider premijerligaške tabele, a u posljednja dva duela s ekipom Husrefa Musemića aktuelni prvaci upisali su dvije pobjede. Treća u nizu bi ih sastavim sigurno ostavila na prvoj poziciji do narednog kola.\n- Poslije derbija nastavljamo prvenstvo koje ulazi u završnicu i svaka utakmica je bitna. Igrali smo dva puta sa Tuzla Cityjem do sada i znamo šta nas očekuje. Dvije utakmice u Kupu su bile dosta teške, očekujem ponovo težak susret, ali vjerujem da ćemo igrati dobro kao u posljednjim utakmicama i ostvariti dobar rezultat - kazao je šef stručnog štaba Sarajeva Vinko Marinović pred gostovanje kod Tuzla Cityja.\nI Husref Musemić je svjestan da posljednja dva duela sa Sarajevom po njegov tim nisu prošla onako kako je želio.\n- U mjesec dana treći put igramo sa Sarajevom. Dva puta su bili rezultatski uspješniji, ali možda to tako nije izgledalo na terenu. Dolaze nam u boljem stanju nego ranije, kada su bili u krizi - rekao je Musemić koji za današnji meč neće moći računati na Edina Rustemovića, dok je nastup Damira Mehidića pod znakom pitanja.\nPrvu pobjedu ovog proljeća fudbaleri Željezničara pokušat će ostvariti u susretu sa Širokim Brijegom, koji je za razliku od Plavih sa izglednim šansama za plasman u Evropu.\nTim sa Grbavice nije pokrenula ni promjena na klupi, a gdje su stali sa Amarom Osimom nastavili su pod vođstvom Blaža Sliškovića.\n- Nadam se da ćemo uz jednu kvalitetnu ofanzivnu igru ostvariti i pobjedu koju svi zajedno priželjkujemo nakon dugo vremena. Vjerujem da su momci svjesni situacije i da nama u ovom trenutku jedan pozitivan rezultat može povratiti jednu kvalitetnu atmosferu u svlačionici, te u i oko samog kluba - naglasio je popularni Baka.\nU redovima Širokog Brijega baš i ne mogu vjerovati šta se to dešava sa njihovim večerašnjim protivnikom.\nUprkos rezultatskoj krizi na Pecari su svjesni da je Željo kvalitetan tim.\n- Utakmica na Grbavici, bez obzira na kojem se mjestu Željezničar nalazi, uvijek je derbi. Poslije pobjede u hercegovačkom derbiju atmosfera u timu je mnogo bolja. Čeka nas zahtjevna utakmica, pravi teren i protivnik koji, uprkos svemu, ima kvalitetu. Mi ćemo se potruditi napraviti pozitivan rezultat koji bi nas doveo korak bliže cilju. Vjerujem kako možemo do pobjede na Grbavici - kazao je Toni Karačić, trener Širokobriježana.\nOba današnja susreta 29. kola PLBiH možete pratiti u direktnom TV prijenosu, dok su preostala četiri meča na rasporedu u subotu.\nPetak, 7. maj:\nTuzla City - Sarajevo (16 sati, MojaTV) / Dragan Petrović (Banja Luka)\nŽeljezničar - Široki Brijeg (20, Arena Sport) / Zoran Grbić (Prijedor)\nSubota, 8. maj:\nSloboda - Olimpik (15, MojaTV) / Antoni Bandić (Grude)\nMladost - Radnik (15) / Aleksandar Njegomirović (Prnjavor)\nBorac - Krupa (16.55, Arena Sport) / Sabrija Topalović (Zenica)\nZrinjski - Velež (19.05, Arena Sport) / Elvis Mujić (Banovići)\nPLBiHPremijer liga BiHFK Tuzla CityFK SarajevoFK ŽeljezničarNK Široki Brijeg


Oni koji se KACE SA BIKOM ce ZAZALITI jer je GORI OD DJAVOLA kad ga IZDAJU! -\nOni koji se KACE SA BIKOM ce ZAZALITI jer je GORI OD DJAVOLA kad ga IZDAJU!\nBik je neko ko uvek ide glavom kroz zid.\nOsoba koja je u stanju da tera po svome,pa cak i kad mu svi dokazu da nije u pravu ali to ni u kom slucaju ne znaci da je on los covek vec da je jednostavno neko ko ima tezak karakter i koji nikad nece promeniti.Sto znaci da bika mozete da prihvatite takvog kakav jeste ili da jednostavno dignete ruke i ne pokusavate da ga imate u svom zivotu.\nOno po cemu se razlikuje od svih ostalih je njegova iskrenost.On uvek kaze sta misli i jedini je znak u zodijaku koji vas bas nikada nece slagati.Prosto se vodi tim da to rade samo losi ljudi,a on to nikad nece biti.Njemu je svaka gorka istina milion puta bolja od najvece i slatke lazi,sto samim tim znaci da ako ga neko slaze i dodje do toga da to bik sazna da gubi poverenje u njega jednom za sva vremena. Onaj ko ga jednom izda izgubio ga je za sva vremena jer bik nema nameru nikad da prasta onima koji su se usudili na to da se igraju sa njegovim iskrenim srcem.\nKada je rec o ljubavi, i tu bik ima specificno ponasanje.To znaci da ce prosto jako tesko uci u vezu,jer on nije jedna od osoba koje vole avanture i koga one privlace.Voli partnera koji je iskren i korektan i cak se moze reci da zeli nekog ko je slican njemu ali moramo sa druge strane da kazemo da takve veze nikada ne mogu uspeti iz prostog razloga sto je bik toliko tvrodglav da takva dva znaka u vezi prosto ne mogu uspeti i to je ono sto je najgore od svega. Idealna srodna dusa za osobu rodjenu u znaku bika je rak.Iako su njihovi karakteri potpuno drugaciji,rak bi umeo sa bikom bolje nego bilo ko na svetu.\nPridruži se u našu GRUPU ako si BIK i prati nas svaki dan! KLIKNI >>> OVDE <<<\nBikovi su odani i verni.Ne postoji ni najmanja sansa da nekog prevare jer je njihova zivotna parola da ne rade drugima ono sto ne zele da neko uradi njima.Shodno tome,kada su u vezi dace sve od sebe da usrece svog partnera ali se mora reci da ce isto to ocekivati od njega.


Niška televizija » Rukomet: Da li Srbija gubi Vranješa\nRukomet: Da li Srbija gubi Vranješa\nObjavljeno 01.10.2013. 23:10\nTagovi: Ljubomir Vranješ, reprezentacija srbije, rukomet\nEvropsko prvenstvo u Danskoj se približava (januar), a Rukometni savez Srbije i dalje nije rešio pitanje selektora. Ljubomir Vranješ, koji je nacionalni tim preuzeo od Veselina Vukovića, uspeo je da u poslednje dve utakmice kvalifikacija ostvari pobede, te su „orlovi“ iz vrlo nezavidnog položaja u grupi, ipak „odleteli“ na kontinentalni šampionat.\nMeđutim, Flensburg, čiji je Vranješ aktuelni trener, dozvolio je bivšem reprezentativcu Švedske da preuzme kormilo Srbije samo za pomenute mečeve protiv Rusije i Bosne i Hercegovine.\nPregovori o budućnosti Vranješa na klupi viceprvaka Starog kontinenta intenzivirani su ovih dana, ali za sada nema dogovora između RSS i bundesligaša. Čelni ljudi našeg Rukometnog saveza uporno pokušavaju da ubede Nemce da dozvole Vranješu da nastavi rad u nacionalnom timu, ali, za sada, nailaze na nerazumevanje druge strane.\nPribližava se Evropsko prvenstvo, hoće li Vranješ predvoditi „orlove“?\n- Još ništa nije konkretizovano. Pre dva dana bili smo u Nemačkoj gde smo imali sastanke sa predstavnicima Flensburga i sa Ljubomirom Vranješom. Sa njim nema nikakvih problema, on je voljan da nastavi da radi na mestu selektora Srbije, ali nemački klub pravi problem. Vranješ ima ugovor sa Felnsburgom do 2017. godine i oni nisu sigurni da on može kvalitetno da obavlja dva posla – ističe generalni sekretar Rukomentog saveza Srbije Božidar Đurković.\nKoji su dalji koraci Saveza?\n- Naknadno smo uputili Flensburgu plan i program aktivnosti naše reprezentacije, pa ćemo videti šta će reći. Ukoliko bundesligaš ne pusti Vranješa, Srbija mora da traži novog selektora i to što pre? – Upravo tako. Sve će se znati za sedam do deset dana – poručio je prvi operativac RSS-a.\nFK Partizan kažnjen sa 40.000 evra\nLiga šampiona: Pobede „Barse“ i „Atletika“ u gostima\nKup Srbije: Želja na Spartak, Naisa protiv Radničkog\nObjavljeno 14.04.2015. 13:12\nPosle 5 godina, “solo” koncert DEL ARNO BAND-a 9.juna u Nišu https://t.co/NWIrZlhbs4 40 days ago\nTrka za direktorske fotelje ulazi u završnicu https://t.co/pOhpsOCde7 https://t.co/UbbFxJXqs0 292 days ago\n“Cenzura iza crvenih vrata” – izložba Feminističke likovne kolonije https://t.co/pOhpsOCde7 https://t.co/SsnbE3LAJD 304 days ago\n“Tako mlad i tako čist”- večeras koncert u Kostinu čast https://t.co/pOhpsOCde7 https://t.co/D0soFro7hh 304 days ago\nLokalna vlast staje na put divljim deponijama? https://t.co/uzfks5oGYT 306 days ago


Dodik je Sorošev čovjek broj jedan!\nA u sitnom pismu piše, ne voli nas niko više. Soroševi ljudi su se preselili na teren RS, a uloženo je i 5 miliona dolara za rušenje RS\n28.07.2017. 08:58h Ažurirano: 28.07.2017. 08:58h\nU društvu permanetnog zastrašivanja, u kome običan narod biva tek puki poligon iživljavana vlasti, desio se “još jedan napad na Republku Srpsku”. Nakon svih silnih napada, SNSD, najjača partija, istražitelj, vlast, sud, informativna agencija, revizor, kontraobavještajna služba, organizator koncerata, promotor bodljevine bikova i šta sve ne, izdao je još jedno “alarmantno saopštenje”.\nA u sitnom pismu piše, ne voli nas niko više. Soroševi ljudi su se preselili na teren RS, a uloženo je i 5 miliona dolara za rušenje RS! Sklanjaj žene i djecu od računara, svi u zaklon na prve crte bojišnice ispred tastatura! Stari vampir Džordž Soroš, ta persona non grata mađarskog porijekla iz udobnog američkog doma atakuje opet na jedini bastion svjetlosti u Evropi, na Republiku Srpsku. Regrutuje zli Soroš sve. I staro i mlado, i jako i kusavo, sve ne bi li se skinuo posljednji evropski demokrata, Milorad Dodik .\nI Bogu hvala da funkcioniše obavještajna i kontraobavještajna sekcija u SNSD-u, pa da smo doznali za podle planove soroševaca. A, ta sekcija funkcioniše, zato što zla Bosna i Hercegovina, ne može da radi svoj posao. Preciznije, i ona radi o glavi milom Mili. Tako kaže Mile i TREBA mu vjerovati. A, kako je SNSD, ima tome deceniju i po, prava država u državi, red je i da alarmira građanstvo i pripremi ih na najnoviji napad u cilju rušenja SNSD-a, što znači Republike Srpske, što znači Milorada Dodika.\nA, u Podgorici se kriješ bando izdajnička?! Mislili ste da ćete zavarati tragove iskusnim SNSD obavještajcima? Mislili ste da će vas, bagro jedna, tražiti po Beču i Budimpešti, dok vi iz Bečića pripremate ofanzivu na Kabinet predsjenika RS-a, Milorada Dodika, zgradu Vlade i RTRS? Neće moći ove noći!\nI na kraju, iz SNSD-a, su poručili je to još jedna izgubljena bitka jer će se na izborima 2018, pod zastavom Srpske i vođstvom SNSD-a i Milorada Dodika, “Srpska osloboditi izdajnika”.\nDa l’ je do Sarajeva, Saveza za promjene ili možda zbog toga što ni kreatori Dodikovih sponzorisanih elegija ne vjeruju u iste? I na koncu konaca, ajmo jednom za svagda razjasniti ko su to, majku mu Soroševi plaćenici u paćenoj Republici Srpskoj?\nVidite, sva je istina da je Dodik , demokratski povjetarac Medlin Olbrajt, baš uz pomoć američkih tenkova ujahao na vlast, da je od nekoliko partija stvorio franšizu znanu kao SNSD i da suvereno preko iste, svim mogućim sredstvima vlada plebsom u Republici Srpskoj.\nSamo, inflacija je pojela taj silni retorički kapital patriotizam, koji nit’ se jede’ nit od njega ikakve vajde ima, osim ako niste dio soroševskog SNSD-a, dabome i ako niste u milosti prvog Soroševog dječaka, Milorada Dodika. E, kako se taj patriotizam, velim, ne jede, onda u inflatornom histeričnom haosu, SNSD, proizvodi neprijatelje na dnevnoj bazi. I da se razumijemo, oni tu neće stati.\nNeka što se Mile odrekao Soroša, nego što se Soroš odrekao Mile\nZato i jeste zastrašujuća posljednja rečenica, njihovog blesavog saopštenja u kojoj se veli kako će se RS, pod vođstvom Milorada Dodika, 2018. osloboditi izdajnika. Ovaj sjevernokorejski poučak znači samo jedno - poziv na linč i borbu svim sredstvima protiv neistomišljenika, koji nisu pristali biti dijelom sistema koji je kreirala baš ta međunaroda zajednica sve sa američkim filantropom mađarskog porijekla.\nMilorade i Miloradovi SNSD-ovci, budite ljudi pa priznajte ovom nesrećnom narodu da ste jedino i samo vi pravi soroševi plaćenici, kojima razbijanje, ne RS, nego suštine bitisanja na ovim prostorima ide fenomenalno od ruke.\nNema tog neprijatelja RS, tog Soroša, tog srbomrsca, koji bi ovako temeljno i do koljena potukao entitet, kao što ste to uradili vi u SNSD-u. Ostavili ste sela bez ljudi, opustošene gradove, zemlju zapuštenu, stvorili ste devijantne generacije poslušnika i postali izvoznik bijede diljem Evrope... Pa nema tog zlotvora koji bi bio efikasniji.\nZapravo, pokušaj smjene ovog režima, na koju se paranoično poziva SNSD u svojim saopštenjima, bila bi humanitarana misija za sve stanovnike RS. Sva je nesreća, što je to šarena laža i što se neće desiti dok isti ti stanovnici Republike Srpske ne pomjere dupe i demokratski ne smijene stjenice, koje su im pojele najbolje godine njihovih života.\n08.12. 07:14 h\t36477\n08.12. 10:00 h\t2294


UMESTO DA SU GRADILI ONI SU KRALI: Vučić odgovorio zbog čega nije bilo investicija u puteve i mostove ranije | Novosti.RS\n- Pa gradili se računi od Mauricijusa, preko Hongkonka do Švajcarske. Sve su račune izgradili, pa se onda foliraju. Kaže - ne radi banka. Nemoj da se pravite naivni i blesavi. Kao pogodili ste mi tačnu cifru u Švajcarskoj ali ste pogrešili na Mauricijusu. Pa mu pogodili u Hongkongu, pa mu pogodili kako je menjao imena firmi i svega drugog. A porez u Srbiji ni da plate. Em opljačkali Srbiju, em ni porez nisu hteli da plate. Šta biste vi da gradite kada oni imaju po 600 - 700 miliona evra. Mi smo za most dali 40 miliona evra. Da su po toliko ulagali mogli su deset mostova da izgrade - rekao je Vučić.\nAleksandar Vučić Dragan Đilas afera mauricijus most Šabac\nKoliko mostova može da se sagradi sa parama koje se nalaze na đilasovim privatnim računima na mauricijusu, hong kongu, švajcarskog itd.?\nZahvaljujuci sadasnjoj vlasti koja radi u interesu gradjana imamo nikad veca ulaganja u infrastrukturu kao i na svim drugim poljima.


BAROMETAR 996 – Monitor\nSLOBODAN PEJOVIĆ, ključni svjedok deportacije izbjeglica iz Herceg Novog 1992. godine, odbio je ponudu da, zbog učestalih napada kojima je izložen, bude stavljen pod zaštitu jedinice za zaštitu svjedoka. ,,Ne mogu da prihvatim da budem pod paskom policije na način na koji mi je to predočeno, jer je to primjereno osobama iz svijete organozovanog kriminala, a ne običnom građaninu kakav sam ja”, izjavio je Pejović objašnjavajući da je ponuda Uprave policije podrazumijevala izolaciju i prekid kontakta sa svima. Pejović traži samo običnu zaštitu, koju zaslužuje kao građanin. Crnogorska policija godinama nije ušla u trag onima koji atakuju na Pejovića i njegovu imovinu. Posljednjom ponudom u suštini se šalje poruka potencijalnima svjedocima za brojna nepočinstva počinjena pod državnim okriljem, kako želja da se otkrije istina može štetiti svakodnevnom životu. Vlast se boji da primjer, hrabrog svjedočenja Slobodana Pejovića može postati zarazan. Utoliko je Pejovićevo nepristajanje na ćutanje, i na zaštitu koja bi ga izolovala od normalnog života, vrijednije ljudskog divljenja.\nSTJEPAN MESIĆ, predsjednik Hrvatske naložio je, kako javljaju mediji, svojim saradnicima da upozore Vladu premijerke Jadranke Kosor da Crnoj Gori što prije ustupi hrvatski prevod propisa Evropske unije. Mesić je to učinio na sastanku sa delegacijom Odbora za međunarodne odnose i evropske integracije Skupštine Crne Gore, sa kojom se sreo u svojoj rezidenciji u Zagrebu. Prevode evropskih propisa, podsjećaju Vijesti, obećao je prije tri godine tadašnji hrvatski premijer Ivo Sanader crnogorskoj ministarki za evropske integracije Gordani Đurović. Hrvatska je u tom trenutku imala prevedeno oko 30.000 od ukupno oko 100.000 stranica prava EU. Dio hrvatske javnosti smatrao je da Hrvatska ne može nikome, a pogotovo ne Crnoj Gori koja je učestvovala u agresiji na Dubrovnik 1991, besplatno ustupati ono u što je uložen ogroman trud i vrijeme. Prije dvije godine u Crnoj Gori je organizovana konferencija na kojoj su Đurović i potpredsjednik srpske Vlade Božidar Đelić pokušali da se dogovore sa Hrvatskom i BiH da olakšaju i ubrzaju prevođenje tako što bi svi prevodili pojedine segmente propisa EU, pa ih onda razmjenjivali. To je bilo predviđeno tzv. Miločerskom deklaracijom, ali ona još nije zaživjela.\nDINAMITOM je, sva je prilika, ubijen još jedan delfin na našoj obali. Mrtav delfin nađen je u plićaku kupališta Majami na Velikoj plaži u Ulcinju. Veterinar Džemal Ravja, rekao je da je vjerovatno uzrok smrti eksplozivna naprava. ,,Otvorene povrede govore u prilog tome, ali je teško uraditi obdukciju budući da je tijelo u fazi raspadanja.” Ravjino mišljenje dijeli i član predsjedništva Udruženja za zaštitu životinja i životne sredine iz Kotora, Nevres Đerić. ,,Delfin je očigledno stradao od dinamita jer mu je od jake detonacije sagorio i popucao kožni dio, a unutrašnji organi ispali. Sa takvim krivolovcima, koji ne mogu da shvate da ono što je čovjek na zemlji u moru je delfin, ne možemo u Evropu”, kazao je Đerić. Po izgledu i stanju tijela uginulog delfina, zaključeno je da je dugo u vodi, pa se ne isključuje sumnja da je ubijen u barskim Kručama ili možda čak i Albaniji. Ubijeni delfin pripadao je porodici ,,stenela, dugačak oko 1,80 metara i težak 70-80 kilograma”.\nCETINJSKI VODOVOD i kanalizacija vazda su u problemima i nikako da obezbijede građanima vodu i ispravnu kanalizacionu mrežu. Ovih dana stiglo je upozorenje da bi stadion Fudbalskog kluba Lovćen i dvorište vrtića mogli biti preplavljeni fekalijama iz začepljene kanalizacije. Iz cetinjskog Sekretarijata za komunalne djelatnosti poručili su da za izlivanja kanalizacionih voda, ne samo u ovom slučaju, krivicu snose Cetinjani, koji, kako je navedeno, bez dozvole nadležnih ,,popravljaju” začepljenja i tako probijaju odvode fekalne kanalizacije iz kojih se fekalije izlivaju na ulice. Da bi problem bio riješen čekalo se da iz Budve stigne specijalizovano vozilo za otklanjanje začepljenja. Cetinjski Vodovod i kanalizacija ima takvo vozilo koje je, kako su objasnili, odavno u kvaru, ,,a preduzeće nema novca ni za popravku a kamoli za kupovinu novog”. Rad Vodovoda, kažu, otežava naplata usluga od građana koja je u tom gradu najniža u Crnoj Gori. Možda bi bilo bolje kada bi račune za vodu počeli da raznose noću – kad vode na Cetinju ima.\nPOVEZANE VIJESTI:Broj 996


ZTC Banja Vrucica: U planu gradnja restorana, banket sale i teniskih terena\nHome » News Archive » Economy News » ZTC Banja Vrucica: U planu gradnja restorana, banket sale i teniskih terena\n"Kapacitet banket sale bio bi oko 400 mjesta, u zavisnosti od postavke, dok bi kapacitet restorana bio 160 mjesta. Ukupna površina planiranog restorana je više od 570 m2, a banket sale 540 m2" - navode u Banji Vrućici.\n"Centralni dio objekta čini kuhinja s pratećim sadržajem, kapaciteta 500 obroka po satu. Kuhinja ukupne površine 538 m2 je povezana sa restoranom i banket salom, a uz nju su smještene kotlovnica i klima komora za potrebe kompletnog objekta" - ističu u Banji Vrućici.\n"Uz banket salu smještena je natkrivena bašta kapaciteta 190 mjesta. Planiranom objektu je omogućen i pješački i kolski prilaz s postojeće saobraćajnice. Postojeće pješačke staze se zadržavaju, te djelomično rekonstruišu da bi se prilagodile novom objektu. Neposredno uz objekat predviđen je parking prostor sa 35 mjesta."\n"Riječ je o zasebnom projektu, ali je zbog neophodnosti izmjene regulacionog plana ova investicija objedinjena sa rekonstrukcijom motela Kiseljak. Predviđeno je da se izgrade dva nova teniska terena na podlozi šljaka, kao i teren za odbojku na pijesku."\n"Iako je projekat završen, a novac za njegovu realizaciju obezbijeđen, ne možemo da počnemo njegovu realizaciju, jer to iz nekog razloga nije u interesu opštinskih vlasti. Kompletna procedura za dobijanje građevinske dozvole mogla se završiti za maksimalno šest mjeseci. Ovako, poslije jedanaest mjeseci, mi smo još na početku i ovim tempom izdavanje građevinske dozvole može trajati i nekoliko godina."


Zašto nam je sve teže da stičemo prijatelje? - NEGOSLAVA'S blog\nZašto nam je sve teže da stičemo prijatelje?\nAutor ovog teksta je jedna sjajna osoba, koja odlično piše, obrazovana, proputovala je velikim delom sveta, živela u Americi, Rusiji, u nekim evrospkim zemljama, ali eto, iz nekih samo njoj razumljivih razloga, želi da ostane anonimna. Poštujući tu njenu odluku, preporučujem vam ovaj tekst, mnogima će... mnogo toga kazati:\nPsiholozi i antropolozi kažu da prijateljstvo i bliski kontakti utiču na kvalitet i trajanje naših života. Studije pokazuju da ženke majmuna babuna, koje uspostave čvrste veze sa svojim vršnjacima ili užom porodicom, žive duže i ostavljaju više potomstva. Po svemu sudeći, kod primata se, isto kao i kod ljudi koji žive okruženi istomišljenicima, snižava aktivnost žlezda koje luče hormone adrenalin i kortizol, što dovodi do pada nivoa kratkoročnog stresa i ubrzavaju se anabolički procesi koji organizmu omogućavaju da se bolje razvija i raste.\nGotovo svi smo u detinjstvu imali mnogo drugara. Oni su se jednostavno pojavljivali u našim životima, reklo bi se “niotkuda”. Jednog drugara bismo upoznali kao dete prijatelja sa kojima su se naši roditelji družili, drugog bismo "zakačili" u parkiću ili u dvorištu zgrade u kojoj smo živeli. Nekada su i vremena bila drugačija, roditelji su posle radnog vremena mogli sa decom da prošetaju i da generalno provode više vremena u prirodi, a prijatelje su sticali u okviru udruženja i pokreta, na primer među planinarima, na folkloru, sportskim i umetničkim sekcijama.\nU tinejdžerskim godinama je delovalo da se broj prijatelja samo povećava, da nam poznanici i prijatelji “padaju sa neba”, a taj trend bi se nastavljao i tokom dvadesetih godina i delovalo je da ćemo uvek biti okruženi ljudima. A onda nas odjednom život demantuje pa se pitamo kako to da neko ko je uvek imao mnogo prijatelja i poznanika, gotovo preko noći (p)ostane usamljen?\nDruženje je potrebno svima jer na taj način upoznajemo ljude i komuniciramo sa onima koji su nam duhovno bliski, ali i uspostavljamo svoje mesto u društvu. Druženjem stupamo u kontakt sa ljudima na koje možemo da se oslonimo i da im verujemo.\nDugo se smatralo da je druženje razvila naša biološka vrsta i da je ono proizvod društva isključivo zahvaljujući razumu i komunikaciji. Ipak, istraživanja pokazuju da i životinje mogu da se druže. Ovde se najpre radi o primatima, ali osim kod njih, biolozi su ovu sposobnost primetili i kod vrana, delfina, žirafa, pa čak i magaraca. Najčešće, životinje uspostavljaju ovakve odnose sa svojim "rođacima", odnosno unutar svojih "porodica", ali neke vrste imaju sposobnost i da grade "prijateljske" odnose i sa pripadnicima drugih stada, krda ili jata. Čovek je ipak, u tom smislu, najupečatljiviji primer. S obzirom na to da je "druženje" kod životinja opstalo tokom vekova evolucije i prirodne selekcije, njegova biološka funkcija je, očigledno, mnogo važnija od puke zabave sa drugim pripadnicima svoje vrste.\nDruženje povećeva šanse da proživite dug i srećan život.\nOsobe koje kroz odnose sa bliskim ljudima dobijaju podršku luče manje "hormona stresa" poput adrenalina i kortizola.\nTakođe, kvalitetno druženje podstiče organizam da proizvodi više "hormona sreće" serotonina, oksitocina i dopamina, što na duže staze dovodi do poboljšanja opšteg stanja i jačanja imuniteta.\nStručnjaci smatraju da manjak prijateljske podrške može dovesti do mentalnih problema jer vremenom počinje da opada vera u sebe i sopstvene sposobnosti.\nOsim toga, kada nema dovoljno bliskih prijatelja, kod čoveka se povećava nivo anksioznosti, a manjak društvenih kontakata u svojoj akutnoj formi može dovesti do depresije.\nKako i kada počinjemo da se družimo?\nOtprilike oko četvrte godine deca počinju da uspostavljaju drugarske odnose. U početku, mali ljudi komuniciraju samo sa svojim roditeljima i pripadnicima uže porodice, a potom počinju da ostvaruju odnose sa svojim vršnjacima. Ipak ta prva prijateljstva su više u smislu igre "pored" nekoga, a ne svesno "sa nekim". Dete polako uči da dobija povratni odgovor, da vodi razgovor i da razvija saosećanje. Deca uzrasta od tri do pet godina igraju se na prilično pragmtičnim i kratkoročnim osnovama. Drugar postaje svako ko pristaje na trenutna pravila igre. Takođe, onaj ko počne da narušava ta pravila, može u tom uzrastu da izgubi svog drugara zauvek.\nDetetu je teško da shvati zašto se neko ponaša drugačije u odnosu na ono što on sam želi i smatra poželjnim u datom trenutku. Veze se uspostavljaju i kidaju vrlo dinamično, jer je detetu u tom uzrastu teško da podnese da se druga osoba ponaša drugačije od onoga kako ono samo želi. Bez obzira na to što se u tom uzrastu veze zasnivaju i kidaju veoma brzo, dešava se da se drugarstva koja potiču upravo iz predškolskog uzrasta održe tokom čitavog života, posebno ako ljudi žive u manjim sredinama i viđaju se svakodnevno.\nDok rastu, deca shvataju da druženje može biti i apstraktno i da se ne odnosi samo na ono vreme koje je zajednički provedeno u igri. U ovom uzrastu druženje još uvek nema aspekt dobijanja "koristi", ali isto tako ono u ovoj fazi ne pruža samo zadovoljstvo od provođenja zajedničkog vremena u igri, već dete želi da svoje drugare daruje ili da im svesno pomogne u nekoj aktivnosti.\nOtprilike između pete i devete godine, deci je drugarstvo izuzetno važno, čak do te mere da prevazilaze sopstvene potrebe, samo kako bi drugar bio prisutan. To je i ono vreme kada se javljaju prve zavisti i ljubomore. Takođe, to je period kada se formiraju grupice, često "tajna udruženja" sa svojim lozinkama, koje se ipak bez problema dele sa onima koji deluju da su "od iste fele".\nDruženje u ranom pubertetu\nU uzrastu od 11 do 13 godina, dotične mlađe pubertetlije svesno biraju osobe sa kojima žele da provode vreme i razmene misli i stoga prijateljstva u tom uzrastu nisu više samo rezultat slučajnih susreta. Tinejdžeri međusobno dele stavove, strahove, ideje, imaju tajne koje nikako ne bi valjalo deliti sa ostatkom sveta, uspostavljaju se posebno bliski odnosi. Ove veze se odlikuju emotivnom bliskošću i bez obzira na nesuglasice i razlike, udaljenost nije tako važna, drug ostaje drug.\nPravo drugarstvo u nešto starijem uzrastu je zasnovano na poverenju. Sa druge strane, javljaju se i značajno viši, odnosno drugačiji kriterijumi pa su prijateljstva lišena ljubomore i pojavljuje se podrška. Ali i zahtevi su veći: nije više važno koliko smo vremena proveli zajedno, već koliko su nam slični stavovi i pogledi na svet. Razgovori u većoj grupi postaju manje otvoreni, a iz celog kruga poznanika, izdvaja se njih desetak koji postaju bliski drugari. I to je već "početak kraja": što je manje takvih ljudi u okruženju, to teže pada pomisao da ih možemo izgubiti.\nU periodu od 20. do 25. godine, zaista ima mnogo ljudi oko nas, ali to je potpuno razumljivo, jer i biološki gledano mladima ljudima je potreban "buljuk" u tom uzrastu. Pa ipak, kako je čovek nesavršen, mi jednostavno fizički ne možemo stalno imati toliko prijatelja. Štaviše, čak je i broj aktivnih društvenih veza ograničen, a ovaj fenomen je poznat i kao Danbarov broj. Naime, početkom devedesetih godina prošlog veka, antropolog sa Oksforda, dr Robin Danbar istraživao je veze i odnose kod ljudi, ali i primata. Tokom istraživanja, naučnik je uočio vezu između veličine mozga primata i prosečne veličine društvene grupe. Potom je, uzimajući u obzir prosečnu veličinu mozga čoveka i primenjujići rezultate do kojih je došao proučavajući ponašanje primata, Danbar u svojoj teoriji izneo podatak da ljudi mogu da održavaju 150 stabilnih odnosa.\nKasnije je predstavljen i model Danbarovih slojeva. Uzimajući u obzir koliko su određeni odnosi zaista bliski, prema ovom biološko-sociološkom modelu, u najužem sloju nalazi se do petoro ljudi, i to su veze sa ljudima kojima vam znače najviše u životu. U ostalim Danbarovim slojevima nalazi se 15, pa 50 i na kraju 150 ljudi, a što je broj ljudi veći, smanjuje se emocionalna bliskost sa tim osobama.\nZašto se odrasli žale ne na broj prijatelja, već na odsustvo onih koji su tu "i u dobru i u zlu"\nČini se da do ovog fenomena dolazi jer se tokom života osipa broj "starih" prijatelja, a nove nekako ne umemo da nađemo. To što vremenom ostajemo sa sve manjim brojem prijatelja je lako objasniti: ljudi se sele, menjaju gradove ili države u kojima žive. Danas, značajno češće nego ranije ljudi menjaju radna mesta. Život se sve više "ubrzava" i donosi nove poglede na svet, koji se nužno ne poklapaju uvek sa stavovima onih sa kojima smo du juče delili gotovo sve. Neki zasnivaju porodice, drugi ne, jedni se razvode, zasnivaju nova partnerstva, a nekima porodični život nije zanimljiv i tu se ne pronalaze. Takođe, sa prijateljima iz detinjstva i mladosti često ne delimo tempo uspona po karijernoj lestvici. Druženje je odnos na dobrovoljnoj osnovi koji ostvarujemo na osnovu sopstvene želje, pa ne postoji odgovornost i obaveza, dok je priroda veze sa porodicom i radnim mestom ipak drugačija.\nI još poneki razlog...\nU poslednje vreme, ako se pred kraj radnog vremena javi nadređeni i traži da se posao hitno završi, retko ko će moći da odbije ovaj zahtev. Stoga će vreme predviđeno za prijatelje i/ ili porodicu biti potrošeno na posao. Često iz osećaja krivice zbog toga što smo zapostavili prijatelje zbog posla i drugih objektivnih okolnosti, podsvesno nam postaje sve neprijatnije da ih pozovemo i predložimo druženje, iako želja još uvek obostrano postoji. Ovo je tek jedan primer, a ima mnogo sličnih i svi vode ka tome da se ljudi polako udaljavaju od svojih prijatelja. I u mladosti su ovakve pojave zapravo bile česte, ali je zbog načina života bilo lakše uklopiti obaveze, a i upoznati nove ljude i steći prijatelje. U vreme dok smo išli u školu, bilo je mnogo lakše steći drugare jer je u okviru odeljenja bilo jednostavno naći one koji vole sličnu muziku, knjige i uopšte provode vreme u zajedničkim aktivnostima. Kako starimo, zbog različitih okolnosti sve više vremena provodimo sa ljudima sa kojima zapravo ne delimo interesovanja.\nDanas ljudi često provode mnogo vremena čitajući komentare i prepiske po društvenim mrežama, što im stvara iluziju da oko sebe imaju istomišljenike koji im pružaju podršku. Kod većine se stvara iluzija da imaju mnogo "prijatelja", sa kojima mogu prijatno provesti vreme. Međutim, sociolozi i psiholozi kažu da onih ljudi koji zaista mogu da razumeju i dele naša osećanja, ima zapravo značajno manje nego što ima onih koji su spremni da diskutuju po društvenim mrežama. Da bi se ostvarile realne, čvrste prijateljske veze, neophodne su i "spoljne" aktivnosti poput sporta, šetnje, odlaska u restoran, pozorište, na koncert...\nTokom tridesetih, ljudima kvalitet prijateljskih veza postaje važniji od kvantiteta, a do toga se ne dolazi preko noći. Reklo bi se da kvantitet prethodi kvalitetu, a obaveza je sve više, vremena je sve manje. Radnim danima zatrpani smo poslom, ali i kućnim obavezama, vikend obično služi za odmor i pripremu za sledeću radnu nedelju. Ako ostane slobodnog vremena, ljudi obično teže da ga vikendom provedu sa starim poznanicima ili porodicom. Kada se pitamo zašto nema novih ljudi u našem krugu prijatelja, ne sme se zanemariti podatak do kojeg su došli stručnjaci.\nNaime, sociolozi su izračunali da je potrebno oko 50 sati razgovora kako bi osoba od neznanca postala nečiji poznanik i dodatnih 200 kako bismo tu osobu počeli da smatramo svojim bliskim prijateljem. Na prvi pogled to ne deluje tako mnogo, međutim valja znati da savremeni čovek dnevno provede samo oko 40 minuta u aktivnom razogovoru sa ljudima.\nŠta činiti ako vam fale ljudi i druženje?\nOdgovor nije jednostavan, ali vredi pomučiti se.\nPokušajte češće da se čujete sa svojim postojećim prijateljima i poznanicima, održavajte te veze.\nTakođe, nemojte se uvek voditi "pravilima lepog ponašanja": ispostavlja da odnosi često utihnu jer svaka strana misli da onaj drugi nema prilike i mogućnosti za druženje i vremenom prestane da se javlja. Na primer, organizujte okupljanja, pozovite svoje prijatelje u goste ili u prirodu, ljudi će vam biti zahvalni.\nValja imati na umu da nisu svi ljudi "na mreži" zaista suđeni da vam budu prijatelji, ali ništa vas ne košta da probate, uz dozu opreza.\nPozovite, predložite druženje, viđanje. Takođe, ako organizujete neku aktivnost, predložite vašim prijateljima da pozovu svoje poznanike, probajte da širite krug ljudi koje lično poznajete. Osim toga, pokušajte da stupite u kontakt sa ljudima sa kojim ste se nekad lepo družili, ali ste se vremenom udaljili. Možda vredi pokušati, nemojte se stideti i udaljavati od ljudi. U najgorem slučaju, neće vam odgovoriti, a u najboljem- provešćete jedno lepo veče i potencijalno još mnoga druga. Na kraju krajeva, ako ove metode ne urode plodom, vratite se aktivnostima koje su vam donosile zadovoljstvo- poput slikanja, sporta, kursa jezika. Moguće je da ćete uskoro naći saborce, a potom će oni prerasti u prijatelje. Poenta je da se ne stidite, već da prilazite ljudima, razgovarate i povećavate mogućnost da upoznate ljude. Vremenom će se već iskristalisati ko je na istim talasnim dužinama kao i vi i sa kim ćete moći da provodite vreme kvalitetno i na obostrano zadovoljstvo. Održavajte stara prijateljstva, ulažite vreme i energiju u njih, ali svakako radite na tome da redovno upoznajete nove ljude – potencijalne prijatelje. Srećno!\nОбјавио Negoslava у 11:53:00


Obeležavanje Međunarodnog dana mladih u Kragujevcu - Interaktiv | Udruženje za društveni razvoj mladih | Kragujevac, Šumadija, Srbija | NVO Interaktiv\nHome /Obeležavanje Međunarodnog dana mladih u Kragujevcu\nBogatim i raznovrsnim trodnevnim programom u Kragujevcu će počev od četvrtka 10. avgusta biti obeležen Međunarodni dan mladih. Sve aktivnosti organizuju udruženje Interaktiv, Omladina JAZAS – a i Kancelarija za mlade.\nProgram su osmislili mladi iz Rusije, Italije, Španije, Češke, Francuske i Turske, učesnici međunarodnog tinejdžerskog kampa, koji od 1. do 14. avgusta organizuje udruženje Interaktiv uz podršku Ministarstva omladine i sporta, grada Kragujevca i Mladih istraživača Srbije.\nTako će u četvrtak 10. avgusta u 12 sati biti organizovana vodička tura i panoramsko razgledanje grada, a od 20.00 sati na Letnjoj sceni u Velikom parku filmsko veče i muzički program. U petak 11. avgusta na Otvorenoj letnjoj sceni u Velikom parku od 19 sati je muzički program Garage reunion i filmsko veče Beldoks festivala. U subotu, 12. avgusta u Malom likovnom salonu u 12 sati biće otvorena izložba “Kragujevac očima mladih“. Sledi konferencija “Dan mladih – aktivizam i volonterizam“ a u 20.00 sati na Letnjoj sceni u Velikom parku pozorišna predstava međunarodnog tinejdžerskog kampa u Kragujevcu. Ulaz na sve program je besplatan.\nInače, Međunarodni dan mladih ustanovila je Generalna skupština UN 2000. godine, a obeležavanje u Srbiji je počelo posle formiranja Ministarstva omladine i sporta, 2007. U Kragujevcu se ovaj dan obeležava devetu godinu za redom.


EXIT? Ne, hvala...\nNije da ga zaista mrzim. Naprotiv, nisu me tako učili i ja, za razliku od većine ovih što su im puna usta tolerancije za sve pare a pritom mrze svakog ko drugačije misli i kaže (kleveće i laže), nisam u stanju da zaista mrzim. Nažalost, čak ni kada bi zaista trebalo... Ali sam itekako u stanju da budem iziritiran nepravdom i manipulacijama, lepim šarenim omotačima klasične mamipare, što bi bilo sasvim legitimno, da se pritom ne predstavlja kao neprofitno preduzeće koje, avaj, radi i sa teškim gubicima kako bi Srbiju svetu napokon pokazali u lepšem svetlu.\nSvaka ga je vlast hvalila kao naš retki prozor u taj daleki svet, a svaka opozicija kritikovala kao perionicu ozbiljnih para... sve dok i sama ne bi postala vlast i smesta ućutala, preuzimajući dobro zagrejane poluge prethodnika. A EXIT je rado bio svačija kurva... i demokratama i perjanicama Čankovog LSV-u, ali isto tako i onima koji su se prethodno zalagali za njegovo ukidanje - DSS-u, SPS-u radikalima i tada njihovoj gradonačelnici Maji Gojković...\nJoš se živo sećam kako je sve počelo i kako smo, tog leta 2000. na nultom EXIT-u, tamo na keju kod Univerziteta, nabijeni pozitivnom energijom mesecima odbrojavali poslednje dane vladavine Slobodana Miloševića. Mislili smo da EXIT simboliše izlaz iz tog tamnog vilajeta "devedesetih" i tada još nije postao ni festival, a kamoli biznis kakav je danas.\nI prosto mi je neverovatno koliko je upravo jedan od, makar za Novi Sad, ključnih vesnika Slobinog petooktobarskog kraha za kratko vreme uspeo da nasledi gotovo identičnu matricu onog "Bambilenda" i diskoteke "Madona" Marka Miloševića, samo da je, umesto inata prema svetu koji nas ne voli, zavije u mašnu nas koji volimo ceo svet. A pare su pare, apoeni su isti, samo je ciljna grupa od koje se uzimaju tek neznatno različita...\nZapravo me i ne čudi! Jer je EXIT samo sjajan lakmus papir DOS-a i svih potonjih postmiloševićevskih vlasti u Srbiji, koje su samo na predizbornom papiru imale unekoliko drugačije ideologije i poglede na svet, ali u postizbornoj praksi nisu bile nimalo gadljive na Miloševićeve poluge apsolutne moći. Naprotiv! Obilato su ih koristile. A EXIT je jedno od njihovih čeda...\nKažu dovodi nam turiste u grad.\nDa li se iko iole ozbiljnije pozabavio analizom posetilaca tog "najboljeg muzičkog festivala u jugoistočnoj Evropi" ili kako već beše?! Jesmo li pogledali ko su zapravo ti vajni Englezi, navodno desetine hiljada njih, kojima se organizatori toliko busaju u prsa? Jesu li oni taj pravi turistički boost za našu ne samo posrnulu već odavno i prežaljenu ekonomiju? Ti jedva punoletni sinovi i ćerke fabričkih šljakera iz Kardifa i Mančestera, koji svoj evro još nemaju a na put polaze s tankim roditeljskim džeparcem, pa ih Novosađani posle sreću kako sede po pločnicima ili po haustorima i dvorištima između zgrada, kako slatko ručaju suv hleb i paštetu. Onu srpsku, najjeftiniju, razume se...\nDa ne bude zabune, nemam ništa protiv dece nebogatih roditelja koja imaju želju da se bar par dana u godini, makar i negde daleko od kuće, osećaju kao kraljevi. Samo mi onda nemojte pričati o njima kao posetiocima od kojih gradska ekonomija ima ikakve realne koristi! A i to što će, navodno, posle odneti kući lepšu sliku o nama je pod velikim znakom pitanja! Sudeći prema stanju alkoholisane svesti u kakvom sam ih obično zaticao, na pitanje gde ste bili odgovoriće "Not sure, mate. I guess somewhere in Romania"; u najboljem slučaju...\nCena karte? Dobro, budimo realni, nije baš sve 100% zarada i mislim da neću preterati ako pretpostavim da se cca trećina posetilaca EXIT-a tamo našlo zato što su se propusnice i setovi karata delili šakom i kapom raznoraznim, znanim i neznanim "zaslužnim građanima". Eh, kakvih sam se sve anonimnih nikogovića nagledao sa VIP oznakom oko vrata minulih godina... Zapravo, većina tih što su im puna usta ljubavi i oduševljenja prema EXIT-u u životu nisu kupili kartu, niti će?! Ironično... Naročito kada se uzme u obzir da su mnogi među njima oni čije se plate ubrajaju među vodeće u zemlji i koji su time "zaslužni" što nam prosek makar statistički još nije realno prizeman koliko realno jeste...\nSvako ko ima dovoljno para da ne baš jeftinu četvorodnevnu kartu kupi i ne osetivši trošak, ima i dovoljno veza da je dobije džabe - i obično je i dobija, dok karte za to vreme kupuje sirotinja, odvajajući od usta da bi četiri dana, navodno, bila deo sveta.\nInače, za ovih četiri-pet dana u Novom Sadu (računajući tu cenu karata, najjeftiniji mogući smeštaj ako nemate prijatelje za uvaljivanje na gajbu, hranu i piće za dane boravka, te pretpostavku da po paprenim EXIT cenama ne alkoholišete puno a lake droge ne trošite uopšte) treba izdvojiti minimum 12.000 - 15.000 dinara, odnosno, pola prosečne plate i još malo pa ekvivalent sasvim pristojnom aranžmanu na moru u kod nas prinudno omiljenoj postsezoni. Ima li prosečni srpski adolescent para da dvaput u godini ode na more? Tvrdi da nema! Onda, valjda, EXIT iskustvo zaista vredi tog odricanja...\nI ma šta ostali građani Srbije mislili o ovome, pitam zašto istu cenu karte plaća tamo neki Englez, koji dođe ovde da se ljudski izdivlja na par dana i ode kući, i Novosađanin kojem je taj EXIT (ili njegovim roditeljima, svejedno) skidao kožu sa leđa cele godine? Šta god ta družina poželi - dobije besplatno! I Tvrđavu i vojnu kasarnu i Petrovaradinsku adu gde se nalaze dragocena gradska izvorišta pijaće vode, a evo sad i pola gradskog kupališta Štrand i kompletnu gradsku infrastrukturu, sa uslugama svih mogućih komunalnih preduzeća; pod parolom svi smo mi EXIT. A ko sve to plaća?! Građani, razume se, ista ona sirotinja koja posle ode i kupi kartu po punoj ceni, pa malo mislite i o tome...\nŠta je sledeće? Da makar ta četiri dana jula ceo Novi Sad pređe na te usrane "tokene" i da se više ni kila hleba, ni litra mleka, ni pivo ispred radnje, niti gram marihuane i extazija ne može kupiti a da famozni EXIT tim prethodno sa toga ne skine kajmak?! I podeli ga, razume se, sa svojim nalogodavcima iz državne vrhuške, sa lutkarima koji u rukama dovoljno čvrsto drže konce svojih zlatnih koka-marioneta...\nEXIT 12 je pred vratima, a izlaza iz ovog našeg domicilnog pakla u koji se iz dana u dan sve dublje ukopavamo nema ni u najavi. I svaka čast onome ko nema ni brige ni pameti, pa EXIT još može da vidi samo kao sjajan provod i priliku da na momenat zaboravi gde je i kako živi, ne obazirući se na to što ga upravo matrica po kojoj festival funkcioniše i održava u tom blatu u kojem je preostalih 360 dana u godini.\nJa to, nažalost, odavno ne umem...\nblog EXIT korupcija licemerje Novi Sad sex Srbija tranzicija Vojvodina\nZoran Bojovic 10 July, 2012 07:45\nSve sto si napisao je tacno, ali ima i dosta pozitivnih strana Exita a znamo ih svi : puno turista , puno novaca , puno kvalitetnih izvodjaca koje sam isao da slusam u Buimpestu, Bec, Zagreb itd. za mnogo vise para nego sto platim u NS. Sve sto si naveo su boljke naseg bolesnog sistema i drzave koja je u rasulu gde svako gleda svoju korist. Postoji samo jedno pitanje sa Exitom ili bez, a svakako bi ga beogradjani oberucke prihvatili, tako da nisam pametan...\nAlexandar Grubeša 10 July, 2012 13:23\nMa festival je sjajna stvar i nikad nisam bio za to da se preseli u Beograd... iako me ta priča, koja se iz godine u godinu ponavlja, nekako veoma podseća na isto ono predizborno plašenje birača "Ako ne glasate za NAS, na vlast će doći ONI, a onda gledajte šta ćete!". Drugim rečima, ne pada mi na pamet da mi oči ostanu zamazane dobrim, pa da ne vidim i ono loše u pozadini... jednostavno ne umem tako...\nZoran Bojovic 10 July, 2012 14:22\nDon Kihote ! :-) Bravo ! Voleo bih da sam i ja takav ali nazalost pomirio sam se sa time da uvek biram manje zlo. A tebi preporucujem da menjas mesto prebivalista, jer nazalost ili ces prihvatiti stvari kakve jesu ili ces stalno patiti zbog toga sto nisu drugacije. Ja sam se suvise ovde zakopao ali da nisam sutra bih se odselio, a mozda i hocu...\nAlexandar Grubeša 10 July, 2012 15:55\nMislim da smo jednom već konstatovali da su principi i ideali malo kome ikada doneli išta dobro... ali jednostavno ne mogu da okrećem glavu, pokušao sam i ponekad mi pođe za rukom dovoljno da makar prećutim ali obično ne ide...\nI pritom o(p)stajem ovde, bez namere da emigriram... Potpuna propast, a? ;)\nUzgred, da li je neko primetio koliko je karata za EXIT ove godine u ponudi za prodaju ispod žita po društvenim mrežama? Svaki drugi ima karte viška?! Vidiš, meni je teško da se ne zapitam kako je to moguće...\nNeprilagodjenaT 10 July, 2012 16:48\nVecina napisanih stvari su tacne, verovatno i sve ako posmatramo iz tog ugla. Ono sto meni 'bode oci' je:\n"sede po pločnicima ili po haustorima i dvorištima između zgrada, kako slatko ručaju suv hleb i paštetu. Onu srpsku, najjeftiniju, razume se... "\n..pa te s pravom pitam znas li sta najcesce mi, kao turisti, jedemo na odmoru u Grckoj, Turskoj, Bugarskoj...?? Iste te pastete..i to nase, cak ni njihove ne kupujemo..supu iz kesice i sve ono sto smo napakovali. :) Nema velike razlike izmedju 'nas' i 'njih'.. Citam kako se ljudi bune sto iza njih ostaje gomila smeca..sta ostaje iza nas posle doceka Nove godine na Trgu? Sta je ostalo posle Balasevicevog koncerta??! Sedela sam u kaficu i gledala smenjivanja na desetine muskaraca u 'zalivanju' fasade uriniranjem..(nije fetis, bila sam primorana). Poznajem bar pedesetak ljudi koji imaju psa, a mozda samo 5 koji uredno pokupe izmet iza istih..to je 10%.. I ni za jednu od tih stvari ne snosimo sankcije, kako onda ocekivati lepo ponasanje od drugih...kulturu..?? Ne znam..\nI da ne zaboravim, sve pohvale za tekst, narocito fotografije..bio je to kompletan uzitak. :)\nAlexandar Grubeša 10 July, 2012 19:20\nHvala na "tekstualno-vizuelnim" komplimentima, a još više na zanimljivoj analizi napisanog...:)\nSlažem se, i ja sam nebrojano puta upravo tako letovao u Grčkoj, u nekom tamošnjem studio "apartmanu", noseći najveći deo namirnica od kuće... šta ćeš, sirotinja...\nAli ja i nisam napisao da je toliko problematično šta ti Englezi jedu dok su ovde, nego to što ih organizatori predstavljaju kao ne znam kako dragocene turiste koji nam pospešuju ekonomiju, što teško da je tačno. Nešto para svakako ostave ali najviše upravo na Tvrđavi, od čega koristi ima relativno mali broj ljudi oko udruženja EXIT i to je to...\nU pravu si i za nered i to da ni mi nismo ni bolji ni gori od njih ali tu nisam ni govorio samo od strancima, mislim, poslednje što mogu da budem je nekakav ksenofob, naprotiv.\nDoduše, verovala ili ne, kada odem negde preko obično budem finiji čak i od svojih domaćina, nekako lako usvakam dobre navike ljudi oko sebe, a i trudim se da tu svoju zemlju predstavim u najboljem svetlu, iako je to možda i pomalo lažno; znajući kakvi smo zapravo, u većini slučajeva...\nI možda su onda ti stranci, ako su kod kuće zaista fini i kulturni, ovde malo kao pušteni sa lanca? Ili se, jednostavno, i oni priklone navikama domaćina? Koje, u našem slučaju, baš i nisu za naročitu hvalu, nažalost...\nAli to su već posebne teme za razmišljanje i možda i neki novi post u budućnosti...;)\nAnonymous 11 July, 2012 11:40\nExit je retko dobra stvar u Srbiji.Naravno da ima mane ali su dobre strane ovog festivala u velikoj meri preovlađujuće,a čitajući tekst čovek stekne potpuni drugačiji utisak.\nLineup je ove godine očajan i tu se slažem da mora da se uradi vise,medjutim prosle godine je po meni bio FENOMENALAN:Arcade fire (kad bi imali priliku da cujemo ovaj fenomenalan bend i pitanje je kad ce ponovo kod nas),Editors,Beirut...\nMislim da je vasa analiza predominantno negativna a bez realnog utemeljenja (osim ovogodisnjeg lineup-a) ,sta je uzrok tome ne znam,mogu samo da nagadjam neki licni animozitet prema ekipi koja organizuje ili nesto drugo,uglavnom jedan ovakav festival ipak ne zasluzuje da se o njemu ovako pise,jer pozitivne strane daleko nadmasuju sve negativnosti i propuste.\nAlexandar Grubeša 11 July, 2012 19:26\n"NARAVNO da ima i mane", kažeš... lep početak...;)\nVerovao ili ne, ima u ovoj zemlji i ljudi koji, bez ikakvog ličnog animoziteta prema ekipi koja organizuje EXIT, mogu da sagledaju i stvari ispod površine lošeg ili malo manje lošeg LineUp-a, koji mi je u celom ovom slučaju možda i najmanje sporan...\nEto, jednog takvog si upravo čitao i žao mi je što to nisi uvideo...\nA za bilo šta više bi bilo lepo da se i sam predstaviš, bez ličnih animoziteta i anonimnosti, važi? ;)\nExxx 11 July, 2012 16:37\nNišta nije idealno ali ipak drago mi je što postoji Exit ;)\nAlexandar Grubeša 11 July, 2012 19:10\nNe znam gde si pročitao da meni nije drago što postoji, ono što je sporno je način kako opstaje...\nPorodična žena 11 July, 2012 19:07\nZadnjih par godina nisam u gradu za vreme Exita i to mi baš prija. Ono što i dalje pratim, iz profesionalnih razloga, su sredstva koja UG Exit dobija od grada i pokrajne, kroz kunkurse iz oblasti kulture. I ne bi to bilo ništa čudno, da UG nisu neprofitne organizacije! Koliko je svima poznato, ulaz na Exit se plaća, imaju i sponzore i to velike brendove. Boravak u kampu se do ove godine plaćao. I povrh svega dobijaju sredstva od grada i pokrajne! Isto tako poznato je da ni jedan dinar nije dat za obnovu Petrovaradinske tvrđave, kao ni za izgradnju kampa! Bilo bi lepo kada bi građani bar jedne godine imali uvid u prihode UG Exit i gde su ta sredstva otišla!\nAlexandar Grubeša 12 July, 2012 10:24\nPa i EXIT je neprofitan - navodno nikada ne ostvaruju profit...;)\nKad god su pokušali da im provere poslovanje, ispalo je da pored svih tih domaćih i stranih donacija, prodaje karata za Tvrđavu i kamp; i korićenja prostora i svih mogućih usluga gradskih preduzeća potpuno besplatno, nemaju ni dinara/evra profita. Štaviše, rade sa gubicima, na volonterske mišiće, a sve zbog dobrobiti naroda i dobre slike o nama u svetu?! Sirotani, prosto suzicu da pustiš kad čuješ...\nPritom 2/3 gradskog budžeta za "kulturu" dobiju EXIT i Cinema City, a ostale mrvice svi drugi zajedno...\nA o tome koliko su se razni drugi tu tokom godina ugrađivali kao ekskluzivci za ovo ili ono, ne vredi ni trošiti reči...\nPorodična žena 12 July, 2012 10:47\nDobro si me podsetio na volontere, to da ne spominjem. Sam bog zna od koga sve još dobijaju sredstva! Isto tako postoje cake, kada se sredstva iz budžeta dodeljuju van konkursa, kao naknadna raspodela. To se naravno ne vidi nigde... Na kraju krajeva , pa neće grad sam sebe da satanizuje. Sve i ovako ostaje u krugu "porodice"! :)))\nAlexandar Grubeša 13 July, 2012 10:58\nA i nije to tako mala "porodica"... Zapravo, treba da se osećam ponosno, kao pravi hranitelj...:)\nAnonymous 11 July, 2012 22:50\nNajveća glupost i sramota za Novi Sad je konstatacija gradonačelnika da stranci odn Evropa Novi Sad ISKLJUČIVO prepoznaju po EXITU\nAlexandar Grubeša 13 July, 2012 10:56\nValjda on ima neke posebne izvore informisanja...;)\nshmizla021 12 July, 2012 11:29\nA kada me neko bude pitao šta imam protiv EXIT-a, poturiću mu tvoj tekst pod nos, jer ne umem baš sve ovako slikovito, a sve se slažem.\nJedino što mene više ne boli sva ta političko-ekonomska pozadina, jer takve predstave, veće ili manje, možemo da pratimo na puno pozornica, tokom čitave godine. Mogli bismo, da nismo uglavnom naučili da žmurimo.\nMeni smeta kategorija: EXIT-u-Novom-Sadu! Smetaju mi špricevi koje nalazim u ulazu zgrade, smetaju mi prljave gomile ljudi po travnjacima u centru grada, smeta mi smeće koje preskačem na putu do posla, smeta mi što se ne osećam novosadski tih nedelju dana trajanja festivala! Osećam se kao stranac u svom gradu, izolovan i marginalizovan. Osećam se kao da me je neko izbacio iz kuće.\nTvrđava.. duša me boli. Sada i Štrand..\nNe sviđa mi se pomisao odlaska van grada druge nedelje jula. Vidim rešenje jedino u izmeštanju EXIT-a.\nEXIT nije novosadski!\nAnonymous 18 July, 2012 00:08\nne rise brate! pali gde god\nAnonymous 18 July, 2012 00:12\ni žmuri tamo negde. novosađani se ne bodu i prljaju isti. oh, wait...\nmajstor 13 July, 2012 16:44\nViše puta sam rekao da volim Novi Sad za vreme Egzita jer istovremeno pokaže svoje palanačko i metropolsko lice. Jeste dvoličan je, kao i Srbija... kao i svako od nas - barem po malo.\nLako se možemo složiti i da je Exit dvoličan i da iz toga izbija sva kontraverza oko njega.\nKako i sa pomenutim Novim Sadom, Srbijom... možemo gledati samo jedno njihovo lice i graditi fetiš oko tog pogleda.\nCeo sklop interesa koji drži celu organizaciju je "fantastičan" socijalni inženjering - kapa dole - ipak.\nExit ima svoj poslovni model koji nije primitivan - naprotiv.\nEfekat egzita nije samo novčani i mogao bih o tome... bojim se nerazumevanja jer opet nemamo svi isti pogled i iskustvo na polju šta je to tačno: dobar provod, komunikacija, networking, "know how", ...\nExit je za većinu novosađana taman da ga voliš toliko da ne budeš euforičan oko njega i taman da ga mrziš toliko da ne tražiš da se ukine.\nAlexandar Grubeša 15 July, 2012 18:57\nEvo i jednog odlično izbalansiranog testa o kvalitetima ali i svemu onome što vređa inteligenciju u vezi sa Exitom:\nAnonymous 08 November, 2012 13:19\nTekst pun predrasuda, uskogrudosti i provincijalnog pogleda. Za takve kao sto si ti, Exit zaista ne treba da postoji.\nAlexandar Grubeša 08 November, 2012 14:03\nO, hvala ti... draga moja, anonimna, savesti, ti velegrađanine širom otvorenih očiju, bez imalo uskogrudih, provincijalskih predrasuda...;)\nNegoslava Stanojevic 28 June, 2013 17:20\nOdlična socio-ekonomska analiza, ne samo festivala, već i naše stvarnosti uopšte.\nAlexandar Grubeša 28 June, 2013 21:10\nRasplinem se, hoće to tako...;)\nMiloš Miladinović 05 July, 2013 09:09\nVala, sasvim jedan novi, dobar pogled na celu tu ,,EXIT" stvar.\nMax 14 July, 2013 12:53\nEXIT je satanističko-narkomanska manifestacija. To je manifestacija provincijalnog nihilizma uz primesu oreola globalnog MTV djubreta. Najvažniji mehanizam kontrole jednog društva u savremenim uslovima jeste onaj koji se uspostavlja putem muzike, filma, umetnosti, modnih trendova, novostvorenih “naprednih religija”, tj. religioznih pokreta itd. U tom pogledu i festival EXIT iza navodno prostodušne i „benigne“ namere da zabavi, opusti ili razonodi mladog čoveka krije u sebi nešto mnogo dublje i potencijalno mnogo opasnije, nego što to na prvi pogled izgleda.EXIT je najprije rušio Miloševića, potom je žigosao Srbe zbog navodnog genocida u Srebrenici, da bi danas postao promoter kosovske nezavisnosti ….. Nameće se pitanje: Zašto se ovakav festival nije organizovao u vreme kada je ovom narodu možda bio najpotrebniji, u trenucima nehumane međunarodne izolacije i sveopšteg rata koji je vođen protiv naše zemlje i našeg naroda? Zašto je baš te enigmatične 2000 – te bila neophodna “pozitivna energija”, a o istome se nije marilo tokom 90 – ih godina. Toliki razvojni projekti vezani za grad Novi Sad, mnoga nerešena pitanja komunalnog, socijalnog i jednom rečju egzistencijalnog karaktera su nezapočeti, nedovršeni i neopravdano stavljeni u drugi plan, dok je EXIT postao navodno egzistencijalna potreba po onoj rimskoj – hleba i igara. Mlad čovek u Srbiji danas, posle svega što se izdešavalo i odigralo na ovim turbulentnim prostorima, u stanju potpune egzistencijalne nesigurnosti, haotičnosti i apatije. On ne vidi nikakvu perspektivu. Kao takav, olako pristaje na sve vrste kompromisa koji mu obećavaju lepši život i izvesniju budućnost. U uslovima potpuno poljuljanih, degradiranih i relativizovanih merila vrednosti plasiraju se mladima “brza rešenja” (koja nisu rešenja već zablude i stranputice) i na taj način postiže se željeni efekat koji se ne bi mogao čak ni ratom ostvariti – a to je kulturno, intelektualno i duhovno kontrolisanje mladih i manipulisanje sa njihovom potrebama za slobodom. Da li je EXIT-oovska kulturna matrica zaista “izlaz” za mlade ljude ili ćorsokak u postmodernom lavirintu besmisla.Tako se “umetnost pobune” pretvorila kroz komercijalizaciju u svoju parodiju, u istrument kojim globalni centri moći kontrolišu mladu generaciju. Pored toga “kultura festivala” stvara obeskorenjene individue koje gube svaki osećaj kulturnog ili nacionalnog identiteta, od kojih se stvara armija “podložnih i bezimenih ljudi”, ali i grupe novih “janičara liberalizma”. Tu onda nema više reči o poštovanju sopstvene vere, tradicije i porodičnih vrednosti.Narkotici „raznih vrsta i fela“ (i pored tobože svih tih “rigoroznih” kontrola) neizostavni su deo „ikonografije“ festivala ovog tipa….Exit nije izlaz, nego ulaz u pakao na zemlji…


O odvajanju otpada na tri lokacije\nDanas će, u parku Bundek, predsjednica Uprave Zagrebačkog holdinga d.o.o. Ana Stojić Deban pozdravit će prisutne na manifestaciji „Stavi pravu stvar na pravo mjesto“.\nManifestacija će se održati od 10 do 12 sati paralelno i na lokacijama Trešnjevački trg te SRC Jarun. Tom prilikom, posjetitelje će se educirati kako odgovorno odvajati otpad u za to predviđene spremnike, a bit će organizirani i glazbeni nastupi, različite igre, kolo sreće, bubble football, streličarstvo, edukacija o očuvanju okoliša te društvene igre ''Ekodrom'' i ''Ekoforija''.\nCilj projekta jest edukacija i povećanje svijesti o odvajanju otpada koji je financiran bespovratnim sredstvima EU iz Kohezijskog fonda u okviru Operativnog programa „Konkurentnost i kohezija“ 2014.-2020.


Home > Trendovi > Proizvodi koje moraš isprobati ovog proleća\nPredstavljamo ti listu top 8 proizvoda za šminkanje i negu kože od kojih će jedan ili više njih sigurno postati tvoj glavni adut ovog proleća. Proizvode za negu kože biraj prema svom tipu kože i njenim potrebama, a makeup proizvode sa liste obavezno uvrsti u svoju dnevnu makeup rutinu. Ovo su proizvodi koje moraš isprobati:\n1. L’Oreal Paris Infaillible Matte tečni puder\nIskoristi svaki prolećni dan da izgledaš neverovatno pomoću ovog Infaillible Matte dugotrajnog tečnog pudera, koji je postojan i do 24 časa i pomoću kojeg će tvoja koža zadržati prirodni izgled. On će ti praktično delovati kao drugi sloj kože. Visokopigmentovana formula ovog pudera sadrži serum za zamagljivanje i savršeno se stapa sa tenom, pružajući ti onaj osećaj kao da je on jedva tu na tvojoj koži. Na njega ne utiču ni znoj ni toplota i neće završiti na tvojoj odeći, postojan je i vodootporan. Pored toga on sadrži i SPF 18 faktor zaštite od sunca, koji je tu da te zaštiti u vrelim danima.\nA post shared by MAKE💋UP (@_mymakeup__) on May 11, 2020 at 9:38am PDT\n2. Maybelline New York Hyper Easy ajlajner\nKada je ajlajner ovako lak za nanošenje kao ovaj Hyper Easy ajlajner, onda nema dileme da će se pomoću njega instantno izmeniti celokupan izgled. Ovaj tečni ajlajner ima fleksibilni vrh zahvaljujući kojem nećeš imati problem preskakanja kože kapka prilikom nanošenja. Izuzetno lako i u samo jednom potezu, bez prskanja i ispadanja iz ruku lako će ga naneti i oni koji nisu do sada bili najveštiji u tome.\n3. NYX Professional Makeup High Glass iluminator za lice\nBlistav izgled lica visokog sjaja i staklastog efekta nije rezervisan samo za modne piste, već i za tebe. Ovaj High Glass visokopigmentovani iluminator za lice poseduje odličnu moć blendovanja, a koži pruža prozračan, zdrav i hidriran izgled. Dopašće ti se što ga možeš nanositi i na telo kako bi dobila peplanuli izgled. Kad ga budeš isprobala i sama ćeš se uveriti koliko je lako osvežiti kožu pomoću makeup-a.\nA post shared by NYX Professional Makeup Serbia (@nyxcosmetics_serbia) on Apr 8, 2020 at 4:46am PDT\n4. YSL Rouge Pur Couture Sheer Matte\nOvaj Rouge Pur Couture Sheer Matte je svojim oblikom pogodan za nanošenje i ima popularni završni mat efekat. Bukvalno se nanosi u jednom potezu, jer ti njegov kvadratni vrh omogućava precizno nanošenje i podizanje kontura usana, čineći ih punijim. Pored toga što je mat, on je lagan i prozračan ruž za usne koji obezbeđuje prijatan osećaj tokom dana.\n5. Vichy Normaderm Photosolution gel za dubinsko čišćenje\nZnamo da je masna koža, sklona aknama najkomplikovanija za negu i da zahteva dosta pažnje. Sigurni smo da ćeš pomoću ovog Photosolution gela za dubinsko čišćenje lica, koji je obogaćen mineralima i probiotičkim derivatima, efikasno ukloniti svu prljavštinu, prašinu i zagađenja sa kože i to već prilikom prvog korišćenja. Dopašće ti se i to što on matira kožu i što se ona zahvaljujući njemu manje masti tokom dana. Ovaj gel doprineće i smanjenju proširenih pora koje su karakteristične za ovaj tip kože i učiniće kožu glatkom.\n6. Garnier Hyaluronic Aloe Gel za umivanje\nGel koji sadrži čak 96% sastojaka prirodnog porekla, obogaćen sa organskom aloe verom i hijaluronskom kiselinom i odgovara svakom tipu kože je takođe neizostavan preparat ovog proleća. Ova dva sastojka su dobro poznata u svojstvu hidratacije kože. Aloe gel za umivanje efikasno uklanja višak sebuma i nečistoće, a pore čini manje vidljivim. Umivanje nikada nije bilo toliko osvežavajuće i hidrirajuće do sada.\n7. La Roche-Posay Toleriane Ultra Dermallergo serum\nKoža sklona alergijama i veoma osetljiva koža sklona crvenilu, peckanju i osećaju topline uvek mora biti dodatno hidrirana i to svakodnevno. Zato ti predlažemo da ukoliko imaš takav tip kože obavezno isprobaš ovaj Dermallergo hidratantni serum za svakodnevnu upotrebu. On ne sadrži alkohol i parfeme, već samo visoku koncentraciju dermatološkog aktivnog sastojka koji deluje umirujuće i pomaže kod obnavljanja osetljive kože. Pomoću njega ćeš uspešno smanjiti rizik od alergijskih reakcija na koži i prodiranja alergena. Ima nelepljivu teksturu, koja lako prodire pod kožu.\n8. L’Oreal Paris Age Specialist 45+ tissue maska\nBrzo SOS rešenje za kožu ovog proleća dolazi i u vidu tissue maske za učvršćivanje kože. Ona je obogaćena proretinolom, peptidima i hijaluronskom kiselinom. Instantni efekat maske će te oduševiti. Ona povećava elastičnost kože, intenzivno je hidrira, umanjuje sitne bore, zateže i učvrršćuje kožu i poboljšava njen tonus.\nKoji od ovih proizvoda ćeš prvo kupiti? Podeli sa nama u komentarima!\nPročitaj još: Kako da se našminkaš za Video Call\nL'Oréal Paris Infallible Matte 24H\nGarnier Hyaluronic Aloe Gel\nL'Oreal Paris Age Specialist Firming Tissue Mask 45+\nPovezane teme: šminka, crveni karmin, formalna šminka, nega, ajlajner, oči, karmin, ruž, tečni puder, puder, usne, mat, trend, večernja šminka, dnevna šminka, anti-age, mat usne, proleće, prirodni look, crveni karmin, dnevna rutina, večernja rutina, Yves Saint Laurent, hajlajter, osetljiva koža, La Roche-Posay , maske za lice, čišćenje lica, Vichy, Loreal Paris, Maybelline New York, nega lica, NYX, Garnier, serum za lice, tissue maske, maska za lice, NYX Professional Makeup , akne, masna koža, komedoni, mitiseri


Međunarodna Konferencija MASING 2018 | Marina Krstić\nHome » Događaji » Međunarodna konferencija MASING 2018\nMarina Krstić 29.04.2018.2018-04-29T01:23:17+02:002018-04-29T01:23:17+02:00 Događaji No Comments\nNa Mašinskom fakultetu u Nišu 19. i 20. aprila održana je konferencija MASING 2018. Konferencija ima međunarodni karakter i održava se po četvrti put.\nNa svečanoj ceremoniji otvaranja konferencije MASING 2018, dr Nened T. Pavlović, dekan Mašinskog fakulteta u Nišu, obratio se okupljenima i poželeo im dobrodošlicu. Prijatnoj atmosferi dodatno su svojim nastupom doprineli studenti Fakulteta umetnosti u Nišu, Kristina Krsmanović, flauta i Petar Jovanović, gitara. Ovo je bila i prilika da se gosti upoznaju sa bogatom istorijom Mašinskog fakulteta. Danas, ova priznata obrazovna ustanova studentima pruža mogućnost usavršavanja u okviru osnovnih – diplomskih, master i doktorskih akademskih studija. Studentima su na raspolaganju dva studijska programa: Mašinsko inženjerstvo sa pet modula i Inženjerski menadžment. Status naučno-istraživačkog centra, samo u ovoj 2018. godini, Mašinski fakultet je opravdao doprinosom svojih nastavnika i saradnika u realizaciji dvadeset četiri nacionalna projekta. Ove godine Mašinskom fakultetu predstoji organizacija još dve konferencije: RAILCON 2018 i SAUM 2018.\nProrektor za naučni rad i izdavačku delatnost Univerziteta u Nišu, prof. dr Nenad D. Pavlović, podsetio je da je Mašinski fakultet prvi put bio domaćin MASING konferencije 2010. godine, te izrazio želju da ova četvrta po redu konferencija opravda svoj naziv – Mašinsko inženjerstvo u dvadeset prvom veku. Prof. dr Nebojša Ranđelović, pomoćnik gradonačelnika Niša za oblast visokog obrazovanja i saradnje sa akademskom zajednicom obećao je da će i nadalje između Mašinskog fakulteta i gradske uprave postojati „bliska i čvrsta saradnja “. Mr Marko S. Milenković, državni sekretar Ministarstva prosvete, nauke i tehnološkog razvoja, koje je pokrovitelj konferencije, konstatatovao je da Mašinski fakultet u Nišu „ima svoje prepoznatljivo i zasluženo mesto na tržištu znanja i nauke“. U prilog ovoj tvrdnji, izneo je podatak da Mašinski fakultet u Nišu učestvuje u realizaciji po nekoliko projekata u okviru trenutno aktivnih međunarodnih programa: HORIZON 2020, ERASMUS+/PROGRAMME JEAN MONNET; Bilateral projects (DAAD) i CEEPUS.\nNa plenarnoj sednici, kojom su predsedavali dr Ljiljana Radović i dr Predrag Janković, svoje radove izložilo je nekoliko autora: Rene Theska sa Tehničkog univerziteta Ilmenau, Nemačka; Lauri Luostarinen i Haikki Handroos sa Univerziteta za tehnologiju (LUT) Lappeenranta, Finska; dr Ivan Samardžić sa Strojarskog fakulteta, Univerzitet u Slavonskom Brodu, Hrvatska; dr Dalibor Petrović sa Saobraćajnog fakulteta Univerziteta u Beogradu, Srbija.\nMeđunarodni karakter skupa obezbeđen je učešćem članova programskog odbora iz inostranstva, i to iz sledećih devet zemalja: SAD, Rusija, Grčka, Bugarska, Slovenija, Hrvatska, Bosna i Hercegovina, Poljska i Nemačka. Prezentovano je sto deset radova, odabranih u strogoj recenziji. Autori iz inostranstva priložili su četrdeset sedam naučnih radova. Deset radova je stiglo iz Nemačke, devet iz Bosne i Hercegovine, zatim po šest iz Makedonije i Iraka, po pet iz Hrvatske i Bugarske i po dva rada iz Finske, Slovenije i Crne Gore. Konferenciji je okupila preko tri stotine učesnika.\nNa konferenciji MASING 2018 bile su zastupljene sledeće tematske celine: energetika, energetska efikasnost i upravljanje procesnom tehnikom; mašinske konstrukcije, razvoj i inženjering; mehatronika i upravljanje; proizvodne i informacione tehnologije; teoretska i primenjena mehanika i matematika; saobraćajno mašinstvo, transport i logistika; budućnost rada, inženjerstva i profesionalne etike u eri globalizacije. Autorima su očigledno teme – mašinska konstrukcija, razvoj i inženjering i mehatronika i upravljanje bile najizazovnije, jer je iz ovih oblasti pristiglo najviše radova.\nVizionarski koncept konferencije potvrdili su radovi koji su ispratili najnovija naučna stremljenja. Autori su predstavili svoje radove koji su se pozabavili: povezivanjem znanja iz oblasti mašinstva i medicine radi multidisciplinarnog pristupa u rešavanju određenih problema; inovativnim načinom korišćenja 3D štampe; pravilnim upravljanjem otpadom u cilju očuvanja životne sredine; i sagledavanjem, sa etičkog stanovišta, sve osetljivijeg položaja radnika u novom, izmenjenom ekonomskom sistemu. Dr Predrag Janković, predsednik organizacionog odbora zaključio je da je cilj konferencije „uspostavljanje kontakata, razmena naučnih ideja, kao i predstavljanje najnovijih rezultata istraživanja“ ovakvim programom i ostvaren.\nNesmetano odvijanje konferencije ovako bogatog sadržaja, mogla je da obezbedi samo besprekorna organizacija. Učesnicima konferencije je radi lakšeg funkcionisanja bila ponuđena i Android aplikacija MASING2018 koja je sadržala raspored prezentacija. Mašinski fakultet u Nišu je kao i uvek do sada, opravdao ulogu gostoljubivog domaćina.\nDobra organizacija, izbor i obrada savremenih stručnih tema, kao i učešće priznatih svetskih naučnika, doprineli su da konferencija MASING 2018 opravda svoj naziv – Mašinsko inženjerstvo dvadeset prvog veka.


ATP Auckland 2006 rezultati, Tenis ATP - singl - Rezultati.com\nATP Auckland 2006 rezultati\nPOMOĆ: Vi ste na stranici za ATP Auckland 2006 u sekciji Tenis/ATP - singl. Rezultati.com stranica nudi rezultate, ždrijeb/poredak i detalje mečeva za natjecanje ATP Auckland 2006. Osim rezultata u natjecanju ATP Auckland 2006, možete pratiti više od 5000 natjecanja u preko 30 sportova iz cijeloga svijeta na Rezultati.com stranici.


Dnevni horoskop za utorak, 28. januar 2020. godine | Vestinet.rs\nPočetna ŽIVOT\tDnevni horoskop za utorak, 28. januar 2020. godine\nRAFALNOM PALJBOM NA NOVINARKU! ZBOG OMAŠKE U VEZI POGIBIJE KOBIJA BRAJANTA, AMERIČKA VODITELJKA NA STUBU SRAMA! – VIDEO